মেনসা (তারামণ্ডল)
মেনসা বা মেনসা মন্ডল (ইংরেজি: Mensa Constellation) দক্ষিণ আকাশের একটি তারামণ্ডল যা ১৮শ শতকে নামকরণ করা হয়। লাতিন ভাষায় এর অর্থ টেবিল। তারকামন্ডলটির আকৃতি অনেকটা খিলানের মধ্যখানে থাকা পাথরের মত এবং আকাশের প্রায় ৪ঘ. থেকে ৭.৫ঘ. বিষুবাংশ এবং ৭১ থেকে ৮৫.৫ ডিগ্রি বিষুবলম্ব পর্যন্ত এর বিস্তার। দক্ষিণ মেরুর তারকামন্ডল অষ্টাংশ মণ্ডল-এর পর এটিই সবচেয়ে দক্ষিণের তারকামন্ডল। এর ফলে, উত্তর গোলার্ধ থেকে এটি দেখা যায় না। পূর্বোক্ত তারকামন্ডলগুলো ছাড়াও, মেনসা মন্ডলের নিকটবর্তী তারকামন্ডলসমূহ হলো কৃকলাস মণ্ডল, সুবর্ণাশ্রম মণ্ডল, হ্রদ মণ্ডল এবং পতত্রীমীন মণ্ডল।